Den Vest-Sjællandske Avis, 1828-02-23
Oversigt over Dagens udenlandske Nyehedr. Den 5te Febr. Kl. 12 1/2 blev de Franske Kamme res Session aabnet af Hs. Majestæt Kongen i Louvre. Hs. Majestæt var omgivet af Prinserne af Blodet, Ministerne og Stordignitarierne. En Deputation af 12 Pairs og 25 Deputerede kom Hs. Majestæt imøde, ogsaa vare Deres Kgl. Høiheder Dauphine og Hertuginden af Berry tilligemed Mademoiselle, og Hs. Kongelige Høihed Hertugen af Bordeaux tilstæde, som dennegang var klædt i en Curaseer Oberstes Uniform. Forsamlingen stod med blottet Hoved. Efterat den havde taget Sæde med Hs. Majestæts Tilladelse holdt Han følgende Tale: Mine Herrer! Jeg seer Dem stedse med samme Glæde forsamlede om min Throne, og kommer for at giøre Dem bekiendt med Frankerigs Forfatning: Mine Forhold til de Europæiske Magter ere vedvarende fredelige og glædelige; allene de Orientalske Anliggender foraarsage nogle Vanskeligheder; men den Tractat jeg har underskrevet med Kongen af England og Keiseren af Rusland har fastsat Grundvolden for at tilveiebringe Freden med Grækenland, og jeg har Grund til at haabe, at mine Allieredes og mine Betingelser ville overvinde den Ottomanniske Ports Modsættelse uden at tage Magten til Hielp. Den uforudseete Kamp ved Navarino har givet vore Vaaben Leilighed til at erhverve sig Berømmelse, og de ere tillige det meest glimrende Pant paa de tre Flags Enighed. Den Øyrenæiske Halvøes Tilstand var i lang Tid Aarsag til, at vi maatte bringe den Qpoffrelser; disse nærme sig til deres Ende; thi Spanien, som nu er sikkret ved sine Grændser, beskiæftiger sig vedholdende med at bære Omsorg for at qvæle den beklagelsesværdige Spire til borgerlig Uenighed i sit Skiød. Alt bebuder mig, at jeg meget snart vil kunne efter Aftale med Kongen, min Neven, give mine Soldater deres Fædreneland igien og befrie mine Nationer fra en besværlig Byrde. – En streng Blokade, som skal ophøre paa den Dag, paa hvilken jeg erholder den tilbørlige Satisfaction, tæmmer og bestraffer Algier og beskytter den Franske Handel. J fierne Egne og under det vaklende Herredømme af nyelig opstaaede Regieringer har vort Flag maattet prøve nogle Angreb. Jeg har dog befalet at fordre billig Godtgiørelse, og at foreskrive de Forholdsregler, som for Fremtiden kunne sikkre mine Undersaatteres Formue imod enhver Skade af denne Natur. Naar jeg derfor mine Herrer kan kaste et Blik fuld af Tilfredshed paa de udenlandske Forhold, saa tilbyder mit Kongeriges indvortes Tilstand mig ikke mindre Grund til Beroligelse, De ville see af de Dokumenter, som ville blive Dem forelagte: at endskiøndt Jndtraden af de forskiellige Skatte har taget noget af, saa have dog Kilderne til den offentlige Rigdom ikke lidt nogen Formindskelse. Overordentlige Omstændigheder have vel tilveiebragt en Forøgelse af Udgifterne, som man nødvendigen maae sørge for at dække. Jeg har befalet mine Ministre at forelægge Dem et Regnskab desangaaende, hvorved jeg har overdraget Dem vedvarende at beflitte sig paa en streng og fornuftig Sparsommelighed. Jeg har ladet min Søn deeltage i de militaire Befordringer; Armeen vil finde heri det sikkreste Beviis paa min Velvillie. – Den fortskridende Udvikling af den commercielle og den industriøse Virksomhed; denne Hæder for fredelige Stater, har forøget sine Fornødenheder og kræver talrige Veie til Afsætning; ifølge min Villie skal en Minister, som er udnævnet for dens Jnterresse, erholde den særskilte Embedspligt at foreslaae mig alt det, som kan tiene til at understøtte dens bestandig voxende Virksomhed. - Uagtet det inderlige Forhold, som finder Sted imellem Religionen og Menneskets Opdragelse, saa synes mig dog, at den offentlige Underviisning og de geistlige Anliggender udkræve en særskilt Administration, og jeg har derfor befalet at adskille dem fra hinanden. J den Hensigt bestandig mere og mere at befæste i mine Stater den Constitution, som min Broder har givet og som jeg har besvoret at ville holde opret, vil jeg vaage over, at der bliver arbeidet paa med Viisdom og med modent Overlæg at bringe vore Love i Overeensstemmelse med den. - Man har indstillet nogle høist vigtige Gienstande af den offentlige Administration til min Omsorg. J den Overbeviisning at Thronens sande Magt næst efter den guddommelige Beskyttelse bestaaer i Lovenes Overholdelse, har jeg befalet en grundig Undersøgelse af denne Gienstand, for at Sandheden, som er Fyrsternes og Nationernes første Fornødenhed, maa paa en klar Maade bringes for Dagen. Alle mine Ønsker og Tanker ere mine Herrer henvendte paa Frankeriges Vel, for at sikkre det vil jeg vide at vedligeholde den kraftfulde og beskiærmende Autoritet, som tilkommer min Krone; ogsaa regner jeg paa Deres indsigtsfulde Medvirkning og det samme Sindelag hos Dem og at Deres Konges Ord, som opfordrer alle Velsindede til at foreenes, ville finde Hierter som kunne modtage dem og svare til dem. Herpaa bleve de nye udvalgte Pairs og de Deputerede omtrent 300 i Tallet tagne i Eed. Nu erklærede Kanzleren paa Hs. Majestæts Befaling at begge Kammernes Session var aabnet, og bestemte Forsamlingen til næste Dags Middag Kl. 12. Hs. Majestæt vendte tilbage til Tuillerierne under det Jubelraab leve Kongen og under Kanonernes Torden. De forrige Ministre von Vil leie og Peyronnet vare tilstæde ved Mødet, tilligemed de fleste af de 76 nye Pairs. Hr. de Pradt indfandt sig ogsaa i geistlig Ornat og med Ærelegionens store Baand. - General Lafanette var upasselig og Hr. Lafitte var ogsaa udebleven. Da Kongen kom ind saa blev der for det meste fra de fornemme Tribuner raabt leve Kongen, men da Talen var holdet istemmede de fleste Medlemmer af begge Kammerne samme Udraab. Hs. Majestæt opløftede sin Stemme da han udtalte det Sted angaaende Constitutionen. Alle Oppositionsblade ere særdeles tilfredse med Talen, især yttrer Journal des Debats sin Glæde derover, derimod synes Bladet Qvotidienne at vise sig misfornøiet. Journal des Debats siger: at alle maae glæde sig over at det Franske Ministerium har ikke ihenseende til Slaget ved Navarino deeltaget i Hertugen af Vellingtons hontenses Inspirations Jndgydelser. - Begge de Franske Kammere have endnu ikke beskiæftiget sig uden med deres indvortes Organisation, saaledes Pa rernes Kammer med at indføre de nye Pairs og med at ordne sine Commissioner. Man slutter sig til af det Valg, som Kammerne have foretaget, at det constitutionelle Partie har Overhaand over det absolutt. Forresten inddeeler Publikum Parerne i tre Partier, det Villeliske eller absolut, det Constitutionelle, og Cardinalisterne, som holder en Middelvei imellem begge. – De Deputeredes Kammer, hvori indtil videre Hr. Rallier de Fougeres, som det ældste Medlen, har taget Forsædet, har ligeledes kun beskiæftiget sig med at prøve Medlemmernes Fuldmagter og at udnævne Medlemmerne til de forskiellige Bureauxs.